text: Ex-direktør får ny formandspost
  24 januar 2013 kl. 10.34
  Den tidligere direktør for Dansk Olie og Naturgas, Anders Eldrup, er i dag blevet valgt som bestyrelsesformand for Offshore Center Danmark i Esbjerg.
  Centeret i Esbjerg bidrager til at udvikle olie og vindmølleindustrien.
  Den tidligere Dong-direktør har siden sit dramatiske farvel fra det statslige energiselskab i marts koncentreret sig om bestyrelsesarbejde.
  Og nu får Anders Eldrup en ny post som bestyrelses-formand for Videns- og innovationsnetværket for offshoreindustrien.
  Netværket har 260 medlemmer.
  